Source: http://juuru.kovtp.ee/privaatsuspoliitika
Timestamp: 2018-04-21 01:29:14+00:00

Document:
Privaatsuspoliitika - Juuru Vallavalitsus
Juuru Vallavalitsus kui ametiasutus täidab avaliku võimu ülesandeid, mistõttu ametiasutuse tegevus on avalik. Lähtuvalt seadustest on ametiasutusel kohustus teatud osa dokumentidest ja teabest avalikustada või muul viisil igaühele kättesaadavaks teha. Oma tegevuse käigus kogub ja töötleb ametiasutus muuhulgas isikuandmeid ja isikute eraelu puudutavat teavet. Iga isiku kirjaliku pöördumisega vallavalitsusse satub meie valdusse teave, mis võib riivata Teie eraelu. Selliseks teabeks loetakse näiteks e-posti aadressi, andmeid elukoha kohata, telefoninumbrit jms. Delikaatsete isikuandmete, nagu näiteks andmed terviseseisundi või puude kohta, töötlejaks sotsiaalteenuste ja –toetuste maksmisel on vallavanema käskkirjaga kinnitatud sotsiaal- ja lastekaitsespetsialist, lähtuvalt tema ametikohast.
Seadused on isikuandmete ja eraelu puudutava teabe menetlemiseks ja töötlemiseks näinud ette kitsendused. Vallavalitsuse sisemise töökorraldusega püüame teha kõik, et isikute eraelu võimalikult vähe riivataks ning asutusesiseseks kasutamiseks tunnistatud isikuandmed ei satuks kolmandate isikute valdusesse.
Kui olete saatnud meile selgitustaotluse või märgukirja või teabenõude, millele vastamine on teise asutuse pädevuses, siis edastame selle pädevale asutusele. Edastamisest teavitame kindlasti ka Teid.
Teie isikuandmeid kasutame ka Teie järelepärimistele ja teabenõuetele vastamiseks. Kui peame Teile vastamiseks kelleltki teiselt järelepärimisi tegema, avaldame Teie isikuandmeid üksnes minimaalselt, hädavajalikus mahus.
Kui Juuru Vallavalitsus on Teie hinnangul kogunud ja kasutanud isikuandmeid ebaseaduslikult või ei väljasta isikule tema kohta käivaid andmeid, siis on Teil õigus pöörduda kaebusega Andmekaitse Inspektsiooni või kohtu poole.
Vastavalt isikuandmete kaitse seadusele (§ 26), avaliku teenistuse seadusele (§ 55) on Juuru Vallavalitsuse, Juuru Vallavolikogu ja nende moodustatud komisjonide liikmed nii volituste ajal kui ka pärast volituste lõppemist ning ametiasutuse ametnikud kohustatud hoidma saladuses teenistuse tõttu teatavaks saanud perekonna- ja eraellu puutuvaid andmeid ning muud asutusesiseseks kasutamiseks tunnistatud teavet. Kui omavalitsusorgan või komisjon ei vaja seisukoha andmiseks või otsustamiseks otseselt isikuandmeid, edastab ametiasutus dokumendid organi liikmetele isikuandmeteta või muu konfidentsiaalse teabeta.
Igaühel on õigus küsida ametiasutuselt enda kohta käivaid isikuandmeid ning teavet ja tutvuda kõikide tema kohta kogutud andmetega. Seda õigust võib piirata üksnes seaduse alusel.
1) pöörduda suulise järelepärimisega ametniku vastuvõtule;
2) esitada kirjalik taotlus (Veski 1, Juuru alevik, 79401, Juuru vald, Raplamaa; e-post juuru@juuru.ee);
Teabenõude korras väljastatakse taotlejale tema isikuandmetega seotud dokumentide koopiad või väljatrükid või juhatatakse isik avalikustatud teabe juurde. Teabenõue täidetakse viivituseta, kuid mitte hiljem kui viie tööpäeva jooksul nõuetekohaselt esitatud teabenõude registreerimisele järgnevast tööpäevast. Kui teabenõuet on vaja täpsustada või kui teabe väljaselgitamine on aeganõudev, võib ametiasutus teabenõude täitmise tähtaega pikendada kuni 15 tööpäevani. Tähtaja pikendamisest koos põhjendustega teavitatakse teabenõude esitajat.
Riiklikest registritest (Eesti rahvastikuregister, sotsiaalteenuste- ja toetuste andmeregister; majandustegevuse register, riiklik ehitisregister, riigi maakataster, kinnistusraamat, Eesti Hariduse Infosüsteem, Haigekassa, kohustusliku kogumispensioni register, e-toimiku infosüsteem) saab enda kohta käivaid andmeid kontrollida ka riigiportaali www.eesti.ee e-teenuse (rubriik „Kodanikule") kaudu.
Igal isikul on õigus nõuda enda või oma esindatava (eestkostetava) ebaõigete isikuandmete parandamist. Selleks tuleb kas suuliselt või kirjalikult teha vastav tähelepanek ametiasutusele. Asjakohase teabe võib edastada asja menetlevale või menetlenud ametnikule või ametiasutuse üldkontaktidele (tel 484 1000, e-post juuru@juuru.ee või post Veski 1, Juuru alevik, 79401, Juuru vald, Raplamaa ). Paranduste tegemiseks võib ametiasutus nõuda täiendavaid tõendeid.
Eraisikute kirjad (nii asutusse saabunud kui ka asutusest välja saadetud) registreeritakse Juuru Vallavalitsuse elektroonilises dokumendiregistris. Dokumendiregistrile on kõikidel juurdepääs Internetis Juuru valla veebilehelt http://juuru.kovtp.ee/
Kui saadate ametiasutusele kirja ning see ei sisalda isikuandmeid või teavet, mis annab aluse dokumendile juurdepääsupiirang kehtestada, on Teie kiri avaliku teabe seaduse § 12 lõike 4¹ alusel dokumendiregistrist kõikidele kättesaadav. Kirja saatja võib kirjas avaldada, et ei soovi kirja dokumendiregistri kaudu avalikustamist.
Vastavalt kohaliku omavalitsuse korralduse seadusele (§ 23 lg 5, § 31 lg 1, § 51 lg-d 6 ja 7) peavad Vallavolikogu ja Vallavalitsuse õigusaktid (otsused ja korraldused) ning istungite ja komisjonide koosolekute protokollid olema igaühele kättesaadavad. Õigusaktid ja protokollid tehakse kättesaadavaks dokumendiregistri kaudu. Õigusaktides ja protokollides ei avalikustata isikute nimesid, elukohti ning kontaktandmeid. Kui õigusakt sisaldab lisaks isiku nimele ja kontaktandmetele muud seaduse alusel asutusesiseseks kasutamiseks mõeldud teavet, ei avalikustata õigusaktist ka vastava teabega osa (kohaliku omavalitsuse korralduse seadus § 31 lg 2 ja § 51 lg 8). Kui õigusakti või protokolli sisu on valdavalt asutusesiseks kasutamiseks mõeldud teave, õigusakti või protokolli ei avalikustata.
Vastavalt haldusmenetluse seadusele (§ 31) on ametiasutusel õigus dokumendi resolutiivosa (dokumendi osa, millega kedagi kohustatakse midagi tegema) avaldada üleriiklikus- või kohalikus ajalehes või internetipõhises väljaandes „Ametlikud Teadaanded". Dokumendi resolutiivosa avalikustatakse, kui:
Internetipõhises väljaandes „Ametlikud Teadaanded" avalikustab ametiasutus isikuandmeid ka juhul, kui seda näeb ette eriseadus või selle alusel antud õigusakt (vt Riigi Teataja seadus § 13, Ametlike Teadaannete põhimäärus; www.ametlikudteadaanded.ee).
Isiku otsese osaluseta ja seadusest tuleneva aluseta edastab ametiasutus valla ajalehele Juuru Valla Teataja eakate sünnipäevaliste nimed ning vastsündinute nimed, et õnnitleda uusi vallakodanikke ja nende vanemaid, samuti kaastunde avaldusena surnud vallakodanike nimed. Isikud, kes ei soovi, et nende lähedaste nimed õnnitluseks või kaastunde avaldamiseks ajalehes avaldatakse, teavitagu vastavast asjaolust ametiasutuse infospetsialisti (tel 484 1000 või ajalehe vastutavat toimetajat (tel 484 1005).
Juuru Vallavalitsus ja Juuru Vallavolikogu ning nende moodustatud komisjonid ja Juuru Vallavalitsus asutusena (edaspidi ametiasutus) töötleb isikute andmeid seaduse ja nende alusel antud õigusaktidega kohalikule omavalitsusele ja tema asutustele pandud ülesannete täitmisel ja täitmiseks. Isikuandmete töötlemisel lähtume isikuandmete kaitse seadusega ning Andmekaitse Inspektsiooni juhistega isikuandmete töötlemisele sätestatust.
Isikuandmete töötlemise aluseks on üldjuhul isiku enda algatus (taotlus, avaldus, märgukiri, teabenõue jne – edaspidi nimetatud kiri). Isiku algatuse või osaluseta töötleb vallavalitsus isikuandmeid ainult siis, kus seadus näeb vastava õiguse avaliku ülesande täitmiseks ette.
Isikuandmetega dokumente säilitatakse vastavalt Juuru Vallavalitsuse dokumentide loetelus märgitud säilitustähtajale. Säilitustähtaja ületanud dokumendid hävitatakse. Hävitatud dokumentide andmed kustutatakse ka dokumendiregistrist.
1) vallavalitsuse korraldused, vallavolikogu otsused ja istungite protokollid säilitatakse alalisena;
6) vallaga töö- või teenistussuhtest lähtuvalt on personaliga seotud dokumentide üldine säilitustähtaega 50 aastat; 2009. aastast säilitatakse töölepinguid 10 aastat lepingu lõppemisest arvates; tööohutuse ja töötervishoiuga seotud dokumente säilitatakse 55 aastat; atesteerimislehti 25 aastat; vallavanema käskkirju puhkusele lubamiseks, teenistus- või töölähetusse suunamiseks, isikliku sõiduauto teenistusülesannete täitmiseks kasutamise hüvitamiseks 7 aastat ning majanduslike huvide deklaratsioone 5 aastat (alates 2014. aastast esitatakse huvide deklaratsioonid Vabariigi Valitsuse asutatud registrile, kes korraldab deklaratsioonide avalikustamise, säilitamise ning hävitamise);
8) füüsiliste isikutega sõlmitud töövõtu- ja käsunduslepinguid säilitatakse 10 aastat.
Peamised ülesanded, mis on isikuandmete töötlemisega seotud
1) vastavalt rahvastikuregistri seadusele ja perekonnaseisutoimingute seadusele isikute sünni ja surma faktiga seotud andmete ning elukohaandmete Eesti rahvastikuregistrisse kandmine, registrikande aluseks olevate andmete kogumine ja säilitamine, rahvastikuregistrist seadusega sätestatud alustel andmete väljastamine;
2) sotsiaalhoolekande ja tervishoiukorraldusega seotud seaduste (sotsiaalhoolekande seadus, riiklike peretoetuste seadus, puuetega inimeste sotsiaaltoetuste seadus, tööturuteenuste ja ‑toetuste seadus, riikliku matusetoetuse seadus, psühhiaatrilise abi seadus, ravikindlustuse seadus jms) ning nende seaduste alusel antud õigusaktidest lähtuvalt sotsiaalhoolekande korraldamiseks, sotsiaalabi ja -teenuste osutamiseks ning rahvatervise kindlustamiseks ja tagamiseks vajalike isikuandmete kogumine ja säilitamine, andmete sotsiaalteenuste- ja toetuste andmeregistrisse kandmine, andmete kontrollimine ning seaduste alusel andmete väljastamine;
3) perekonnaseadusest tulenevalt piiratud teovõimega isikute (nii alaealiste kui ka täiskasvanute) eestkoste ja õiguste kaitse korraldamiseks vajalike isikuandmete kogumine, säilitamine ning seaduste alusel andmete edastamine ja väljastamine;
4) haridusseaduse, koolieelse lasteasutuse seaduse, põhikooli- ja gümnaasiumi seaduse, huvikooli seaduse ning nende alusel antud õigusaktidest lähtuvalt isikute andmete kogumine ja säilitamine, andmete Eesti Hariduse Infosüsteemi (EHIS) sisestamine ning EHISest andmete saamine ja seaduse alusel väljastamine;
5) majandustegevusega seotud eriseaduste alusel (ühistranspordiseadus, alkoholiseadus, turismiseadus, reklaamiseadus, kaevetööde eeskiri jms) lubade väljastamiseks või vastavateks kooskõlastusteks isikuandmete kogumine ja säilitamine ning majandustegevuse seadustiku üldosa seaduse alusel väljastamine;
6) planeeringuseadusest tulenevalt algatatud planeeringutega seotud isikuandmete ning ehitusseadusest tulenevalt ehitiste ehitamise ja kasutamisega seonduvate isikuandmete kogumine ning riiklikusse ehitisregistrisse andmete kandmine, ehitusseadusega sätestatud isikuandmete kogumine ja säilitamine, kontrollimine ning seaduste alusel andmete edastamine ja väljastamine;
7) maamaksuseaduse, maakatastriseaduse, maakorraldusseaduse ja kinnistusraamatu seaduse alusel maaüksuse kasutamise ja maksustamisega seotud isikuandmete kogumine ja säilitamine ning seaduste ja nende alusel antud õigusaktidest lähtuvalt maakatastrisse ja kinnistusraamatusse isikuandmete edastamine ning vastavatest registritest isikuandmete saamine, Maksu- ja Tolliametile maamaksu määramiseks andmete edastamine;
9) jäätmeseadusest tulenevate ülesannete täitmisega seotud isikuandmete kogumine ja säilitamine ning jäätmevaldajate registrisse andmete kandmine, alusandmete kogumine ja säilitamine, kontrollimine ning seaduste alusel andmete edastamine ja väljastamine;
10) kalmistuseaduse alusel maetute ning hauaplatside hooldamise ja kasutamisega seotud isikute andmete kogumine ja säilitamine, Juuru valla kalmisturegistrisse kandmine ning seaduse alusel andmete edastamine;
11) loomatauditõrje seaduse alusel koerte ja vajaduse korral teiste lemmikloomade üle arvestuse pidamiseks loomaomanike andmete kogumine, andmekogusse kandmine, säilitamine ja seaduste alusel edastamine;
12) võlaõigusseadusest ja raamatupidamise seadusest tulenevalt Juuru vallaga lepingulises suhtes olevate isikute andmete kogumine, säilitamine ning seaduse alusel väljastamine ja edastamine;
14) valimisseaduste alusel (Riigikogu valimise seadus, kohaliku omavalitsuse volikogu valimise seadus, Euroopa Parlamendi valimise seadus ja rahvahääletuse seadus) kandideerivate isikute ning valijate andmete kogumine ja säilitamine ning seaduse alusel väljastamine;
15) Juuru vallaga töö- või teenistussuhtes olevate isikute kohta töölepingu seaduse või avaliku teenistuse seaduse alusel töö- või teenistussuhteks vajalike isikuandmete, töötervishoiu ja tööohutuse seadusest tulenevate isikuandmete ning raamatupidamise seadusest ja korruptsioonivastasest seadusest tulenevate isikuandmete kogumine, säilitamine ning seaduse alusel väljastamine, andmete maksukohustuslaste alamregistri töötamise registrile ja kohustusliku kogumispensioni registrile edastamine;
16) korruptsioonivastasest seadusest, raamatupidamise seadusest ja kohaliku omavalitsuse üksuse finantsjuhtimise seadusest tulenevalt isikute, kes oma tegevusega on Juuru valla majandus- ja finantstegevusega seotud, kohta eelmärgitud seadusest tulenevate andmete kogumine, säilitamine ja seaduse alusel väljastamine;
17) avaliku teabe seaduse, märgukirjale ja selgitustaotlusele vastamise seaduse ning asjaajamiskorra ühtsete aluste alusel asutusele saadetud avalduste, teabenõuete, märgukirjade, selgitustaotluste saatjate andmete kogumine, dokumendiregistrisse kandmine, säilitamine ja seaduse alusel väljastamine;
18) välismaalaste seaduse § 294 alusel Juuru valla territooriumil viibiva välismaalase õigusliku staatuse kohta andmete kontrollimine ning tema kohta andmete kogumine ning seadusliku aluseta Juuru vallas viibivast või töötavast välismaalasest Politsei- ja Piirivalveametile teabe edastamine;

References: § 12
 § 31
 § 51
 § 31
 § 51
 § 13
 § 294